Þorsteinn Pétur Guðjónsson settist í stól forstjóra Deloitte á árinu en starfsferill hans þar spannar tæpa tvo áratugi . Þrátt fyrir það væri hætta á að þeir sýndu ekki fullnægjandi aðgát og litu fram hjá tengdum aðilum og orðspori við vinnu sína . „ Við tökum auðvitað öllum ábendingum fagnandi um hvað megi betur fara , en staðreyndin er þó sú að við erum með öflug kerfi og viðmið sem geta gefið slíka háttsemi til kynna . Það er hins vegar þannig að við getum ekki alltaf skoðað hvert einasta smáatriði sem kemur upp á hverju einasta augnabliki . Gæði í endurskoðun og allri okkar vinnu er númer eitt , tvö og þrjú hjá okkur og við erum sífellt að reyna að gera betur í þessum efnum , “ segir Þorsteinn Pétur Guðjónsson , sem tók við sem forstjóri Deloitte nú á dögunum . Með nýrri heildarlöggjöf um endurskoðendur árið 2007 var þeim gert skylt að vera í Félagi löggiltra endurskoðenda ( FLE ) og færðist eftirlit með ýmsum þáttum starfsins þá til félagsins . Aðaleftirlitið sé hins vegar ekki innanlands . „ Úr Deloitte alþjóðaumhverfinu kemur mun meira aðhald en nokkurn tímann frá íslenskum aðilum . Á hverju einasta ári erum við tekin út og innri ferlar grandskoðaðir . Umhverfi endurskoðenda er síðan kvikt , bæði lög og reikningsskilastaðlar eru sífellt að taka breytingum . Sökum þess þurfum við mjög reglulega að sækja okkur endur menntun . Ég veit til að mynda um fáar aðrar stéttir sem þurfa að sækja jafnmikla endurmenntun , til að viðhalda réttindum , og endurskoðendur . Eftirlitið að utan miðar að því marki að við séum í hvívetna að vinna starf okkar í samræmi við þær reglur sem gilda , “ segir forstjórinn . Ný heildarlög um endurskoðun og endurskoðendur taka gildi um áramótin en frumvarpið var um skeið stopp hjá þinginu þar sem ekki var ljóst hvar eftirlit með þeim skyldi hýst . Viðraði Sigurður B. Arnþórsson , framkvæmdastjóri Félags löggiltra endurskoðenda , þá hugmynd að komið yrði á fót sameiginlegu eftirliti fyrir til dæmis endurskoðendur , lögmenn og fasteignasala . „ Fámennið hér á landi , bæði almennt og sérstaklega í hópi endurskoðenda , gerir eftirlitsstörf auðvitað að einhverju leyti erfiðari . Ég tel ekki úrslitaatriði hvar eftirlitið endar . Öllu máli skiptir að það sé hagkvæmt , skilvirkt og að nauðsynleg reynsla og þekking sé til staðar til að sinna því . Eftirlitið verður að vera þannig úr garði gert að traust ríki um það svo allir geti sinnt sínu hlutverki , “ segir Þorsteinn . Nánar er rætt við Þorstein í Viðskiptablaðinu . Áskrifendur geta nálgast blaðið undir Tölublöð , aðrir geta skráð sig í áskrift hér .